У вёсцы брацкая магіла чатырох партызан, якія загінулі ў барацьбе з акупантамі ў 1943 г.(у 1972 г. на магіле пастаўлены помнік). Цікава, што на месцы гэтага пахавання раней была брацкая магіла французаў, якія загінулі падчас адступлення пасля пераправы праз р. Бярэзіну ў 1812г. Яшчэ ў міжваенны час мясцовая дзятвара збірала тут гузікі з французкіх мундзіраў, але калі ў вёску прыйшлі немцы, яны зладзілі эксгумацыю рэштак французкіх ваяроў.